Börje Salming

Anders Börje Salming (17. huhtikuuta 1951 Kiiruna – 24. marraskuuta 2022) oli ruotsalainen, saamelaistaustainen jääkiekkoilija. Hän oli 1970-luvulla ensimmäisiä eurooppalaisia jääkiekkoilijoita NHL:ssä. Stanley Cupia Salming ei koskaan voittanut. Lähimpänä hän oli kaudella 1977–1978 jolloin hänen edustamansa joukkue Toronto Maple Leafs hävisi Montreal Canadiensille konferenssin loppuottelusarjan.

Salming voitti Ruotsin-mestaruuden kahdesti Brynäsin joukkueessa. Lisäksi hän saavutti maailmanmestaruuskilpailuissa hopeaa vuonna 1973 ja pronssia 1972. Hänet valittiin maailmanmestaruuskisojen tähdistöjoukkueeseen vuonna 1973 ja Kanada-cupin tähdistöjoukkueeseen vuonna 1976. 

Pelaajana Salming tunnettiin varmana puolustajana, joka kykeni antamaan maaliin johtavia syöttöjä. Pohjoisamerikkalaisen yleisön suosion hän saavutti tinkimättömällä pelityylillään, josta seurasi myös lukuisia vammoja. Vuonna 1986 hän sai NHL:ssä pelikiellon koko kaudeksi tunnustettuaan käyttäneensä kokaiinia, mutta pelikielto kumottiin vain kahdeksan ottelun jälkeen.  

Salming valittiin Hockey Hall of Fameen vuonna 1996, ensimmäisenä Ruotsista lähtöisin olevana pelaajana. Hän oli HHOF:n ainoa ruotsalaispelaaja vuoteen 2012 ja Mats Sundinin valintaan asti. Hän on Ruotsissa kunnioitettu kiekkoilija sekä edelläkävijänä että pitkän uran pelanneena. Urheilu-uransa jälkeen hän harjoitti liiketoimintaa vaate- ja jääkiekkovarustealalla.

 Ura 

 Seuraura 
Salming pelasi NHL:ssä 17 kautta, ensin Toronto Maple Leafsissa ja jäähyväiskaudellaan Detroit Red Wingsissä. Hän pelasi yhteensä 1 148 ottelua, joissa hän teki 787 tehopistettä (150+637). NHL:n pudotuspeleissä hän saavutti 12 maalia ja 37 syöttöä 81 pudotuspeliottelussa. Salming on NHL:n kaikkien aikojen puolustajien pistepörssin 19. sijalla, eurooppalaisten joukossa 3. sijalla. Kaikkien aikojen syöttöpörssissä hän on 15. sijalla, eurooppalaisten joukossa 2. sijalla. Salming palasi 39-vuotiaana vuonna 1990 Ruotsiin, missä hän päätti uransa pelaamalla kolme kautta AIK:ssa.

 Maajoukkueura 
Hän pelasi vuoden 1981 Kanada Cupissa Ruotsin maajoukkueessa, samoin vuoden 1991 Kanada-cupissa, jossa Ruotsi saavutti neljännen sijan. Salming osallistui vielä vuoden 1992 talviolympialaisiin. 

 Uran jälkeen 
Salmingilla diagnosoitiin vuonna 2014 eturauhassyöpä, johon hän sai hoitoja ja toipui. Elokuussa 2022 Salming ilmoitti sairastuneensa parantumattomaan ALS-tautiin.https://www.aftonbladet.se/sportbladet/a/475ARV/borje-salming-har-sjukdomen-alshttps://www.iltalehti.fi/yleisurheilun-em-2022/a/6f2cf5c8-4b49-4a3a-9bc8-fce19245089b Tauti eteni nopeasti, ja Salming menetti puhekykynsä ja kommunikoi viimeisinä viikkoinaan iPadin välityksellä. Salmingille oli asennettu myös letku, jonka kautta hän sai suurimman osan ravinnostaan. Hän kuoli sairauteen marraskuussa 2022.

 Tilastot 
 1970–71 Brynäs IF Swe-1 27 2 8 10 24 – – – – –  1971–72 Brynäs IF Swe-1 28 1 5 6 50 – – – – –        MM  4  0  0  0  6 1972–73 Brynäs IF Swe-1 26 5 4 9 34 – – – – –        MM  10  4  6  10  8 1973–74 Toronto Maple Leafs NHL 76 5 34 39 48 4 0 1 1 4 1974–75 Toronto Maple Leafs NHL 60 12 25 37 34 7 0 4 4 6  1975–76 Toronto Maple Leafs NHL 78 16 41 57 70 10 3 4 7 9  1976–77 Toronto Maple Leafs NHL 76 12 66 78 46 9 3 6 9 6        KC  5  4  3  7  2 1977–78 Toronto Maple Leafs NHL 80 16 60 76 70 6 2 2 4 6  1978–79 Toronto Maple Leafs NHL 78 17 56 73 76 6 0 1 1 8  1979–80 Toronto Maple Leafs NHL 74 19 52 71 94 3 1 1 2 2  1980–81 Toronto Maple Leafs NHL 72 5 61 66 154 3 0 2 2 4 1981–82 Toronto Maple Leafs NHL 69 12 44 56 170 – – – – –        KC  5  0  2  2  10 1982–83 Toronto Maple Leafs NHL 69 7 38 45 104 4 1 4 5 10 1983–84 Toronto Maple Leafs NHL 68 5 38 43 92 – – – – – 1984–85 Toronto Maple Leafs NHL 73 6 33 39 76 – – – – – 1985–86 Toronto Maple Leafs NHL 41 7 15 22 48 10 1 6 7 14 1986–87 Toronto Maple Leafs NHL 56 4 16 20 42 13 0 3 3 14 1987–88 Toronto Maple Leafs NHL 66 2 24 26 82 6 1 3 4 8 1988–89 Toronto Maple Leafs NHL 63 3 17 20 86 – – – – –        MM  8  1  1  2  8 1989–90 Detroit Red Wings NHL 49 2 17 19 52 – – – – – 1990–91 AIK SEL 36 4 8 12 46 – – – – – 1991–92 AIK SEL 38 6 14 20 100 – – – – –        KC  6  0  0  0  10                    OK  8  4  3  7  4 1992–93 AIK SEL 6 1 0 1 10 – – – – – NHL yhteensä 1148 150 637 787 1344 81 12 37 49 91 aikuisten arvokisat  46  13  15  28  48

 Palkintoja 
 MM-kisoissa 1972 pronssia
 MM-kisoissa 1973 hopeaa
 MM-kisojen tähdistössä 1973
 Ruotsin pääsarjan tähdistössä 1973 ja 1989
 NHL:n kakkostähdistössä 1975, 1976, 1978, 1979 ja 1980
 Viking Award (NHL:n paras ruotsalainen) 1976, 1977 ja 1979
 Kanada Cupin tähdistössä 1976
 NHL:n tähdistöottelussa 1976, 1977 ja 1978
 NHL:n ykköstähdistössä 1977
 Kansainvälisen jääkiekkoliiton Hall of Fameen 1998
 1998 sijalla 74 The Hockey Newsin kaikkien aikojen NHL-pelaajien listalla parhaana ruotsalaisena
 The Hockey News -lehden NHL:n kaikkien aikojen eurooppalaisten pelaajien tähtijoukkueen ykköskentässä 2007
 Kansainvälisen Jääkiekkoliiton satavuotisjuhlien yhteydessä Salming valittiin vuosisadan tähtikentälliseen 2008.

 Kirjallisuus 
 Blod, Svett och Hockey (1991)
 Börje Salming. The King (2000)

Lähteet

 Börje Salmingin tilastot HHOF:n sivuilla

Viitteet

 Aiheesta muualla 

Luokka:Ruotsalaiset jääkiekkoilijat
Luokka:Saamelaiset henkilöt
Luokka:Hockey Hall of Fame
Luokka:Vuonna 1951 syntyneet
Luokka:Vuonna 2022 kuolleet